CELEX: 32020R1362
Language: et
Date: 2020-09-30 00:00:00
Title: Komisjoni rakendusmäärus (EL) 2020/1362, 30. september 2020, millega muudetakse rakendusmäärust (EL) 2020/1213 seoses fütosanitaarmeetmetega liikide Acer japonicum Thunberg, Acer palmatum Thunberg ja Acer shirasawanum Koidzumi teatavate Uus-Meremaalt pärit, istutamiseks ettenähtud taimede liitu sissetoomiseks

1.10.2020   
               
               
                  ET
               
               
                  Euroopa Liidu Teataja
               
               
                  L 317/5
               
            
         KOMISJONI RAKENDUSMÄÄRUS (EL) 2020/1362,
         30. september 2020,
         millega muudetakse rakendusmäärust (EL) 2020/1213 seoses fütosanitaarmeetmetega liikide Acer japonicum Thunberg, Acer palmatum Thunberg ja Acer shirasawanum Koidzumi teatavate Uus-Meremaalt pärit, istutamiseks ettenähtud taimede liitu sissetoomiseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 42 lõike 4 kolmandat lõiku,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2018/2019 (2) on esialgse riskihindamise põhjal kehtestatud kõrge riskiga taimede, taimsete saaduste ja muude objektide loetelu.
                  
               
                     (2)
                  
                  
                     Määruse (EL) 2016/2031 kohaselt peab komisjon juhul, kui riskihindamise põhjal järeldatakse, et kolmandast riigist, kolmandate riikide rühmast või asjaomase kolmanda riigi konkreetsest piirkonnast pärit taim, taimne saadus või muu objekt kujutab endast vastuvõetamatut kahjuririski, kuid seda riski saab vähendada vastuvõetavale tasemele, kohaldades teatavaid meetmeid, jätma selle taime, taimse saaduse või muu objekti välja rakendusmäärusega (EL) 2018/2019 kehtestatud loetelust ja lisama selle määruse (EL) 2016/2031 artikli 41 lõikes 2 osutatud loetellu.
                  
               
                     (3)
                  
                  
                     Lisaks on komisjoni rakendusmäärusega (EL) 2020/1213 (3) kehtestatud fütosanitaarmeetmed teatavate rakendusmääruse (EL) 2018/2019 lisast välja jäetud taimede, taimsete saaduste ja muude objektide sissetoomiseks liitu.
                  
               
                     (4)
                  
                  
                     Rakendusmääruse (EL) 2018/2019 lisasse on suure riskiga taimedena kantud perekonda Acer L. kuuluvad taimed.
                  
               
                     (5)
                  
                  
                     29. augustil 2019 esitas Uus-Meremaa komisjonile taotluse liikidesse Acer japonicum Thunberg, Acer palmatum Thunberg ja Acer shirasawanum Koidzumi kuuluvate ühe- kuni kolmeaastaste paljasjuursete, puhkeseisundis, lehtedeta, poogitud või silmastatud, istutamiseks ettenähtud taimede (edaspidi „asjaomased taimed“) liitu eksportimiseks. Selle taotluse toetamiseks esitati ka vastav tehniline toimik.
                  
               
                     (6)
                  
                  
                     20. mail 2020 avaldas Euroopa Toiduohutusamet (edaspidi „toiduohutusamet“) teadusliku arvamuse (4) Uus-Meremaalt pärit Acer spp. taimedega seotud kaubariski hindamise kohta. Toiduohutusamet tegi kindlaks, et Eotetranychus sexmaculatus, Meloidogyne
                        fallax, Oemona hirta ja Platypus apicalis on asjaomaste taimede puhul asjassepuutuvad taimekahjustajad, ning hindas nende taimekahjustajate kohta toimikus kirjeldatud riskivähendamismeetmeid ja iga nimetatud taimekahjustaja puhul tõenäosust, et asjaomane kaup on sellest taimekahjustajast vaba.
                  
               
                     (7)
                  
                  
                     Pärast kõnealuse arvamuse saamist jäeti komisjoni rakendusmäärusega (EL) 2020/1361 (5) asjaomased taimed rakendusmäärusega (EL) 2018/2019 kehtestatud kõrge riskiga taimede loetelust välja.
                  
               
                     (8)
                  
                  
                     Lisaks on nimetatud arvamuse kohaselt võimalik võtta asjassepuutuvate taimekahjustajatega seotud riski vähendamiseks vajalikke meetmeid, rakendades impordiga seotud fütosanitaarnõudeid, et tagada asjaomaste taimede liitu sissetoomise korral liidu territooriumil fütosanitaarkaitse.
                  
               
                     (9)
                  
                  
                     Taimekahjustajate Oemona hirta ja Platypus apicalis puhul peetakse Uus-Meremaa poolt toimikus kirjeldatud meetmeid piisavaks, et vähendada asjaomaste taimede liitu sissetoomisest tulenevat riski vastuvõetava tasemeni. Seetõttu peaksid nende kahe taimekahjustajaga seotud meetmed põhinema Uus-Meremaa poolt toimikus kirjeldatud meetmetel.
                  
               
                     (10)
                  
                  
                     Taimekahjustaja Meloidogyne fallax puhul on Uus-Meremaa poolt toimikus kirjeldatud meetmed kooskõlas komisjoni rakendusmääruse (EL) 2019/2072 (6) VII lisa punkti 10 nõuetega ümarusside kohta istutamiseks ettenähtud puude ja põõsaste puhul.
                  
               
                     (11)
                  
                  
                     Taimekahjustaja Eotetranychus sexmaculatus puhul leitakse, et üksnes Uus-Meremaa poolt toimikus esitatud meetmete rakendamisega ei saa vähendada asjaomaste taimede liitu sissetoomisest tulenevat riski vastuvõetava tasemeni, kuna toiduohutusameti arvamuse kohaselt jäävad mõned küsitavused alles. Kindlakstehtud küsitavuste kõrvaldamisega, rakendades lisameetmeid seoses nende taimede ametlike kinnituste ja fütosanitaarsertifikaatidega, saab vähendada asjaomaste taimede liitu sissetoomisest tulenevat riski vastuvõetava tasemeni. Seepärast tuleks taimekahjustajat Eotetranychus sexmaculatus käsitlevas toimikus kirjeldatud, Uus-Meremaa rakendatavaid meetmeid täiendada selliste meetmetega, millega kõrvaldatakse küsitavused.
                  
               
                     (12)
                  
                  
                     
                        Oemona hirta ja Meloidogyne fallax on loetletud rakendusmääruse (EL) 2019/2072 II lisas liidu karantiinsete taimekahjustajatena. Eotetranychus sexmaculatus ja Platypus apicalis ei ole veel kantud rakendusmääruses (EL) 2019/2072 esitatud liidu karantiinsete taimekahjustajate loetellu, kuid pärast täielikku riskihindamist võivad nad vastata sinna kandmise tingimustele. Kui on kindlaks tehtud, et nimetatud taimekahjustajad vastavad sellistele tingimustele, kantakse need rakendusmääruse (EL) 2019/2072 II lisas esitatud loetellu ning asjaomased taimed kantakse sama määruse VII lisasse koos vastavate meetmetega, tuginedes kõnealuste taimekahjustajate täielikule riskihindamisele. Siis tuleks rakendusmäärus (EL) 2019/2072 seda arvestades läbi vaadata.
                  
               
                     (13)
                  
                  
                     Seepärast tuleks rakendusmääruse (EL) 2020/1213 lisa vastavalt muuta.
                  
               
                     (14)
                  
                  
                     Selleks et täita liidu kohustusi, mis tulenevad Maailma Kaubandusorganisatsiooni sanitaar- ja fütosanitaarmeetmete rakendamise lepingust, (7) tuleks asjaomaste taimede importi taasalustada võimalikult kiiresti. Seepärast peaks käesolev määrus jõustuma kolmandal päeval pärast selle avaldamist.
                  
               
                     (15)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Reguleerimisese
            Käesoleva määrusega kehtestatakse fütosanitaarmeetmed liikide Acer japonicum Thunberg, Acer palmatum Thunberg ja Acer shirasawanum Koidzumi teatavate Uus-Meremaalt pärit, istutamiseks ettenähtud taimede liitu sissetoomiseks.
         
         
            Artikkel 2
            Rakendusmääruse (EL) 2020/1213 muutmine
            Rakendusmääruse (EL) 2020/1213 lisa muudetakse vastavalt käesoleva määruse lisale.
         
         
            Artikkel 3
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. september 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 317, 23.11.2016, lk 4.
         
            (2)  Komisjoni 18. detsembri 2018. aasta rakendusmäärus (EL) 2018/2019, millega kehtestatakse määruse (EL) 2016/2031 artikli 42 tähenduses kõrge riskiga taimede, taimsete saaduste ja muude objektide ajutine loetelu ning kõnealuse määruse artikli 73 tähenduses selliste taimede loetelu, mille sissetoomisel liitu ei nõuta fütosanitaarsertifikaati (ELT L 323, 19.12.2018, lk 10).
         
            (3)  Komisjoni 21. augusti 2020. aasta rakendusmäärus (EL) 2020/1213, milles käsitletakse fütosanitaarmeetmeid teatavate komisjoni rakendusmääruse (EL) 2018/2019 lisast välja jäetud taimede, taimsete saaduste ja muude objektide sissetoomiseks liitu (ELT L 275, 24.8.2020, lk 5).
         
            (4)  EFSA PLH Panel (EFSA taimetervise komisjon), 2020. „Scientific Opinion on the commodity risk assessment of Acer spp. plants from New Zealand“ (Teaduslik arvamus perekonna Acer spp. Uus-Meremaalt pärit taimede kaubariski hindamise kohta). EFSA Journal (2020); 18(5): 6105. https://doi.org/10.2903/j.efsa.2020.6105.
         
            (5)  Komisjoni 30. septembri 2020. aasta rakendusmäärus (EL) 2020/1361, millega muudetakse rakendusmäärust (EL) 2018/2019 seoses liigi Malus domestica teatavate Serbiast pärit, istutamiseks ettenähtud taimedega ning liikide Acer japonicum Thunberg, Acer palmatum Thunberg ja Acer shirasawanum Koidzumi teatavate Uus-Meremaalt pärit, istutamiseks ettenähtud taimedega (vt käesoleva Euroopa Liidu Teataja lk 1).
         
            (6)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).
         
            (7)  Maailma Kaubandusorganisatsiooni sanitaar- ja fütosanitaarmeetmete rakendamise leping, https://www.wto.org/english/tratop_e/sps_e/spsagr_e.htm.
      
      
         
            LISA
            Rakendusmääruse (EL) 2020/1213 lisasse lisatakse järgmised punktid:
            
               
                           Taimed, taimsed saadused või muud objektid
                        
                        
                           CN-kood
                        
                        
                           Kolmandad päritoluriigid
                        
                        
                           Meetmed
                        
                     
                           
                                       „4.
                                    
                                    
                                       Liikidesse Acer japonicum Thunberg, Acer palmatum Thunberg ja Acer shirasawanum Koidzumi kuuluvad ühe- kuni kolmeaastased paljasjuursed, puhkeseisundis, lehtedeta, poogitud või silmastatud, istutamiseks ettenähtud taimed
                                    
                                 
                        
                           ex 0602 90 41 
                           ex 0602 90 45 
                           ex 0602 90 46 
                           ex 0602 90 48 
                           ex 0602 90 50 
                        
                        
                           Uus-Meremaa
                        
                        
                           
                                       a)
                                    
                                    
                                       Ametlik kinnitus, et:
                                       
                                                   i)
                                                
                                                
                                                   taimed on vabad taimekahjustajast Eotetranychus sexmaculatus;
                                                
                                             
                                                   ii)
                                                
                                                
                                                   taimed on kogu oma eluaja jooksul kasvanud tootmispaigas, mille on koos selles asuvate tootmiskohtadega registreerinud päritoluriigi taimekaitseorganisatsioon ja mis on selle organisatsiooni järelevalve all;
                                                
                                             
                                                   iii)
                                                
                                                
                                                   tootmiskoht on alates kogu tootmistsükli algusest sobival ajal tehtud ametlike kontrollide käigus tunnistatud vabaks taimekahjustajast Eotetranychus sexmaculatus; kahtluse korral, et tootmiskohas esineb taimekahjustajat Eotetranychus sexmaculatus, on selle kõrvaldamiseks kasutatud asjakohast tõrjet; on kehtestatud 100 m laiune ümbritsev tsoon, mida jälgitakse sobival ajal taimekahjustaja Eotetranychus sexmaculatus suhtes ning kus, juhul kui mis tahes peremeestaimel on avastatud taimekahjustaja, on need taimed viivitamata välja juuritud ja hävitatud;
                                                
                                             
                                                   iv)
                                                
                                                
                                                   on kehtestatud süsteem, millega tagatakse, et tööriistad ja masinad on enne igasse tootmiskohta toomist puhastatud nii, et neis ei leidu mulla- ega taimejääke, ning desinfitseeritud nii, et nad on taimekahjustajast Eotetranychus sexmaculatus vabad;
                                                
                                             
                                                   v)
                                                
                                                
                                                   taimed on koristamise käigus puhastatud ja lõigatud ning läbinud ametliku fütosanitaarkontrolli, mis hõlmab vähemalt eelkõige taimede varte ja okste üksikasjalikku visuaalset kontrolli, et kinnitada taimekahjustaja Eotetranychus sexmaculatus puudumist;
                                                
                                             
                                                   vi)
                                                
                                                
                                                   taimede saadetisi on vahetult enne eksporti ametlikult kontrollitud, et teha kindlaks taimekahjustaja Eotetranychus sexmaculatus esinemine, eelkõige vartel ja okstel, ning proovi suurus on selline, et 99 % usaldusväärsusega oleks võimalik tuvastada vähemalt 1 % saastumist;
                                                
                                             
                                 
                                       b)
                                    
                                    
                                       Nende taimede fütosanitaarsertifikaadid sisaldavad pealkirja „Lisadeklaratsioon“ all järgmist:
                                       
                                                   i)
                                                
                                                
                                                   märkus: „Saadetis vastab komisjoni rakendusmääruses (EL) 2020/1362 sätestatud nõuetele.“;
                                                
                                             
                                                   ii)
                                                
                                                
                                                   registreeritud tootmiskohtade kirjeldus.
                                                
                                             
                                 
                     
                           
                                       5.
                                    
                                    
                                       Liikidesse Acer japonicum Thunberg, Acer palmatum Thunberg ja Acer shirasawanum Koidzumi kuuluvad ühe- kuni kolmeaastased paljasjuursed, puhkeseisundis, lehtedeta, poogitud või silmastatud, istutamiseks ettenähtud taimed
                                    
                                 
                        
                           ex 0602 90 41 
                           ex 0602 90 45 
                           ex 0602 90 46 
                           ex 0602 90 48 
                           ex 0602 90 50 
                        
                        
                           Uus-Meremaa
                        
                        
                           
                                       a)
                                    
                                    
                                       Ametlik kinnitus, et:
                                       
                                                   i)
                                                
                                                
                                                   taimed on vabad taimekahjustajatest Oemona hirta ja Platypus apicalis;
                                                
                                             
                                                   ii)
                                                
                                                
                                                   taimed on kogu oma eluaja jooksul kasvanud tootmispaigas, mille on koos selles asuvate tootmiskohtadega registreerinud päritoluriigi taimekaitseorganisatsioon ja mis on selle organisatsiooni järelevalve all;
                                                
                                             
                                                   iii)
                                                
                                                
                                                   tootmiskoht on alates kogu tootmistsükli algusest sobival ajal tehtud ametlike kontrollide käigus tunnistatud vabaks taimekahjustajatest Oemona hirta ja Platypus apicalis; kahtluse korral, et tootmiskohas esineb taimekahjustajat Oemona hirta või Platypus apicalis, on nende kõrvaldamiseks kasutatud asjakohast tõrjet;
                                                
                                             
                                                   iv)
                                                
                                                
                                                   taimed on koristamise käigus puhastatud ning läbinud ametliku kontrolli, et kinnitada taimekahjustajate Oemona hirta ja Platypus apicalis puudumist;
                                                
                                             
                                                   v)
                                                
                                                
                                                   taimede saadetisi on vahetult enne eksporti ametlikult kontrollitud, et teha kindlaks taimekahjustajate Oemona hirta ja Platypus apicalis esinemine, ning proovi suurus on selline, et 99 % usaldusväärsusega oleks võimalik tuvastada vähemalt 1 % saastumist;
                                                
                                             
                                 
                                       b)
                                    
                                    
                                       Nende taimede fütosanitaarsertifikaadid sisaldavad pealkirja „Lisadeklaratsioon“ all järgmist:
                                       
                                                   i)
                                                
                                                
                                                   märkus: „Saadetis vastab komisjoni rakendusmääruses (EL) 2020/1362 sätestatud nõuetele.“;
                                                
                                             
                                                   ii)
                                                
                                                
                                                   registreeritud tootmiskohtade kirjeldus.“